CELEX: C2005/229/09
Language: sl
Date: 2005-09-17 00:00:00
Title: Zadeva C -253/05: Tožba Komisije Evropskih skupnosti proti Kraljevini Nizozemski vložena dne 15. junija 2005

17.9.2005   
            
            
               SL
            
            
               Uradni list Evropske unije
            
            
               C 229/4
            
         Tožba Komisije Evropskih skupnosti proti Kraljevini Nizozemski vložena dne 15. junija 2005
   (Zadeva C -253/05)
   (2005/C 229/09)
   Jezik postopka: nizozemščina
   Komisija Evropskih skupnosti je dne 15. junija 2005 vložila tožbo proti Kraljevini Nizozemski na Sodišču Evropskih skupnosti. Zastopnika tožeče stranke sta Minas Konstantinidis in Pieter Van Nuffel.
   Tožeča stranka predlaga, naj:
   
               —
            
            
               se ugotovi, da Kraljevina Nizozemska ni izpolnila svoje obveznosti iz člena 18 Direktive Evropskega Parlamenta in Sveta 94/62/ES (1) z dne 20. decembra 1994 o embalaži in odpadni embalaži, s tem, ko je s Convenant Verpakkingen III na Nizozemskem vzpostavila omejitev dajanja v promet embalaže za pijače, ki izvira iz drugih držav članic in ustreza bistvenim zahtevam te direktive;
            
         
               —
            
            
               Kraljevini Nizozemski naloži plačilo stroškov.
            
         Tožbeni razlogi in bistvene trditve
   Nizozemska ureditev naj bi vsebovala jasno omejitev trgovine znotraj Skupnosti s pivom, osvežilnimi pijačami in vodo v embalaži za enkratno uporabo iz plastike ali stekla, ki bi bile v drugi državi članici že dane na trg. Komisija meni, da je ta omejitev trgovine v nasprotju s členom 18 Direktive 94/62, v skladu s katerim „[d]ržave članice na svojem ozemlju ne [smejo] ovira[ti] dajanja v promet embalaže, ki izpolnjuje določbe te direktive“.
   Pri embalaži, ki naj bi bila v drugi državi članici že dana na trg, naj bi se izhajalo iz tega, da že izpolnjuje bistvene zahteve Direktive; trgovina z njimi na notranjem trgu torej ne bi smela biti omejena.
   
      (1)  UL. L 365, str. 10.